Gant an tartezennoù e teue enni tommded ha bevusted, ur bam ! Goude bezañ krapet gant menezioù ramzel, erch stank war o chribenn, e teuas un arvest hollgaer dirak he daoulagad. En em ledañ a rae dirazi ur vro, gwer ha glas, soubet  en ur gouloù burzhudus. En ur dostaat e santas al levenez och aloubiñ anezhi en he fezh, ur sklêrijenn brav-meurbet o tont e-maez eus he chalon. Leun e oa ar choadeier a vleunioù liesliv ha meurdezus, hag al lennoù hag ar stêrioù a oa anezho froudoù joaus. Loened a zeue dhe gwelet, ha daremprediñ a rae ar plant hag ar gwez. O vale edo Kolinn e gouloù an avalenn vurzhudus. A-greiz-holl en em zispakas dirazi un aerouant du ha ruz, ha Kolinn da choulenn digantañ kaout an tri aval aour, da gas al levenez  en-dro dhe bro. Evel-henn e komzas an aerouant :  « Kalonek-meurbet out Kolinn, evit bezañ bet graet ar veaj-mañ. Tri hent a ginnigin dit, hag un dra a choulennin diganit, ha ma teu ar respont mat ganit e chelli distreiñ daz pro gant an tri aval aour. Ma respontez fall e tebrin achanout, ha ma tibabez tremen hep selaou ar goulenn e vo tu dit distreiñ daz pro, hep an tri aval aour avat. Neuze, petra a zibabi ? »